kardosdrur/scandi-wiki huggingface dataset:
Anne af Bourbon-Parma

Anne af Bourbon-Parma (Anne Antoinette Françoise Charlotte Zita Marguerite; født 18. september 1923, død 1. august 2016) var den eneste datter af René af Bourbon-Parma og hustru Margrethe af Danmark. Hun var oldebarn af Christian 9. Hun indgik sit ægteskab med Mihai 1. af Rumænien efter hans abdikation.

Biografi 

Anne var født og opvokset i Paris. I 1939 flygtede hun med familien til Spanien og derfra videre til Portugal og USA. Hun gik på designskole i New York fra 1940 til 1943 og arbejdede i en periode i stormagasinet Macy's. Herefter meldte hun sig som frivillig i den franske hær og kørte ambulance i Algeriet, Marokko, Italien, Luxembourg og Tyskland og modtog herfor den franske orden Croix de Guerre.

I november 1947 var hun i London i forbindelse med Prinsesse Elizabeth af Storbritannien og Philip Mountbattens bryllup. Her mødte hun den rumænske konge, Mihai. Allerede efter 16 dage blev de hemmeligt forlovet i Schweiz, inden Mihai tog tilbage til Rumænien. Kort efter blev han pga. forlovelsen afsat af den rumænske regering og tvunget til abdikation den 30. december 1947. Anna blev derfor aldrig formelt dronning af Rumænien.

Efter reglerne i Annes fyrstehus, Bourbon'erne, kunne hun som romersk-katolsk kun gifte sig med en uden for sin tro (Mihai var ortodoks), hvis hun forinden havde fået en særlig dispensation. Blandt andet krævede det, at parrets børn så skulle være romersk-katolske. Mihai nægtede dette, da det ikke var muligt i den rumænske kongefamilie. Annes familie opsøgte paven, Pius 12., men han ville ikke tillade ægteskabet.

Parret blev gift i Athen den 10. juni 1948. Dermed fik de velsignelse fra den ortodokse kirke og, for at få velsignelse fra den katolske kirke, gentog de ceremonien i Monaco den 9. november 1966.

Parret boede det meste af deres liv sammen i Schweiz, men havde siden 1997 også bolig i Rumænien.

Børn 
Parret fik følgende børn:
 Prinsesse Margareta (26. marts 1949) – gift 1996 med Radu Duda, ingen børn.
 Prinsesse Elena (15. november 1950) – gift 1983 med Robin Medforth-Mills og har 2 børn. Skilt 1991. Gift anden gang 1998 med Alexander Nixon McAteer.
 Prinsesse Irina (28. februar 1953) – gift 1983 med John Kreuger og har 2 børn. Skilt 2003. Gift anden gang 2007 med John Wesley Walker.
 Prinsesse Sofia (29. oktober 1957) – gift 1998 med Alain Michel Biarneix og har 1 datter. Skilt 2002. 
 Prinsesse Maria (13. juli 1964) – gift 1995 med Kazimierz Wieslaw Mystkowski, ingen børn. Skilt 2003.

Referencer

Litteratur

Eksterne henvisninger 

 Den rumænske kongefamilies officielle hjemmeside 

Huset Bourbon-Parma
Dronninger af Rumænien
Personer fra Paris
Olonkinbyen

Olonkinbyen (engelsk: Olonkin City, hollandsk: Olonkinstad) er en bebyggelse på den norske ø Jan Mayen. 
Olonkinbyen ligger på østkysten ved Trollsletta i den sydlige del af Jan Mayen (Sør-Jan) og blev åbnet i 1962.
 
Olonkinbyen huser det personale, der opererer en vejrstation og en radiostation. I øjeblikket er der 18 indbyggere, der Olonkinbyen udgør hele øens befolkning, hvilket gør den de facto til hovedstad for Jan Mayen, men i virkeligheden er der ingen sådan. Mandskabet i bosætningen tjenestgør i 6 måneder ad gangen. Bosætningen genererer sin egen elektriske strøm via tre generatorer. Personalet betjener de norske væbnede styrkers Loran-C-station (en radiostation i LORAN-navigationssystemet, LOng Range Aid to Navigation) og Norsk Meteorologisk institutts forskningsstation . Begge stationer ligger nogle kilometer fra Olonkinbyen.

Navnet 
Navnet Olonkinbyen har bebyggelsen efter den russisk-norske Gennadij Nikititsj Olonkin, der tjente på øen i årene 1928-1929, 1930-1931, 1933-1934 og 1935-1936 .

Referencer

Eksterne henvisninger 
 Om Olonkinbyen 
 Bilde fra Olonkinbyen
 Bilde over Olonkinbyen 
 Bilder fra Olonkinbyen 
 Satellittbilde over Olonkinbyen

Jan Mayen
Etableret i 1962
Nahemah

Nahemah er et spansk black/death metal-band fra Alicante og stiftet i 1997.

Medlemmer

Nuværende medlemmer 
 Pablo Egido – vokal
 Paco Porcel – bas
 Miguel Palazón – guitar
 Roberto Marco – guitar
 Enrique Pérez "Fabique" – trommer

Tidligere medlemmer 
 Henry Saiz – bas
 Luis Martínez – trommer
 José Carlos Marhuenda – guitar
 Daniel Gil – guitar
 Javier Fernández – keyboard/synth
 Helios García – trommer
 José Diego – trommer
 Quino Jiménez – trommer

Diskografi 
 Edens in Communion (EP, 1999)
 Chrysalis (2001, Iberian Moon Records; 2003, Concreto Records)
 The Second Philosophy (2007, Lifeforce Records)
 A New Constellation (2009, Lifeforce Records)

Eksterne henvisninger 
 Officiel hjemmeside
 Nahemah på MySpace

Metalgrupper fra Spanien
Black metal-grupper
Dødsmetalgrupper
Progressiv metal-grupper
Musikgrupper fra 1997
Oscaruddelingen 1936

Oscaruddelingen 1936 var den 8. oscaruddeling, hvor de bedste film fra 1935 blev hædret med en Oscar statuette af Academy of Motion Picture Arts and Sciences. Uddelingen fandt sted 5. marts på Biltmore Hotel i Los Angeles, USA. Dette var første år guldstatuetten fik navnen Oscar. 

Den kortlivede kategori Oscar for bedste danseinstruktion blev indført dette år. 3 år efter blev den afskaffet igen.

''Mytteri på Bounty blev den sidste film der vandt Oscar for bedste film uden at vinde i andre kategorier.

Priser

Ekstern henvisning 
Oscars legacys hjemmeside

1936
Kultur i 1936
Arena Vänersborg

Arena Vänersborg er en indendørs arena i Vänersborg, Sverige. VM i bandy 2013 afvikledes her.

Eksterne henvisninger 

 Arena Vänersborgs hjemmeside

Noter

Multiarenaer i Sverige
Ishaller i Sverige
Vänersborg
Kill Screen Music

Kill Screen Music er et dansk rockband bestående af Johan Von Bogenberg Stahl, Torleik Mortensen og Anton Eger. Bandet blev dannet i november 2008. I 2010 udgav Kill Screen Music singlerne Traffic og The Sand Is Washing Us Away. Samme år udkom debutalbummet Us The Two-Headed Horse, som fik fem stjerner af det danske musikmagasin Gaffa.

Rock fra Danmark
Musikgrupper fra Danmark
Musikgrupper fra 2008
Afrikansk leopard

Den afrikanske leopard (latin: Panthera pardus pardus) er en underart af leopard forekommende i størsteparten af subsaharisk Afrika. Ifølge genetiske undersøgelser regnes alle afrikanske leoparder som tilhørende samme underart.

Kilder og eksterne henvisninger 

Leoparder
Arabisk leopard

Den arabiske leopard (latin: Panthera pardus nimr) er en underart af leopard forekommende på den Arabiske Halvø. Det er den mindste af alle leoparderne. I 2006 fandtes mindre end 200 dyr af denne underart.

Reference

Leoparder
LORAN

LORAN (LOngRAngeNavigation) er et radionavigationssystem, der bruger lavfrekvente radiosignaler fra tre eller flere stationer at finde skibe eller flys positioner.

Princippet systemet er baseret på, at man måler tidsforskellen på pulsene fra hhv. Master-senderen og én af Slave-senderne i samme Loran-kæde (en Loran-kæde har 3 stationer: En master og 2 slaver). Denne måling placerer brugeren (positionen) på en hyperbolsk linje på jordoverfladen. Gør man den samme måling vha. Masteren og den anden slave, får man en ny linje. Dér hvor disse linjer krydser, er brugerens position.

Den seneste version af LORAN som stadig anvendes kaldes LORAN-C. Den opererer på lavfrekvensbåndet på eksakt 100 kHz. Bølgelængden er derfor 3 km. LORAN-signalet er lodret polariseret, og som antenne kan en "naturlig" kvartbølge-"pisk" derfor ikke realiseres, da den skulle være omtrent 3/4 kilometer høj, og isoleret fra Jorden. I stedet tuner man en mast på typisk 200 meters højde til de 100 kHz, ved hjælp af reaktive komponenter (spoler og kondensatorer). Da masten således er for kort, anvender man en spole. Effekten i en LORAN-puls er typisk 1 MW (én million watt).

Unøjagtigheden i LORAN-navigation er nominelt 1/4 sømil. Til sammenligning opgives GPS til 15 meter, altså ca. 30 gange mere nøjagtigt. En LORAN-kæde har under gunstige forhold en brugbar rækkevidde på over 5000 km.

Mange nationer, herunder USA, Japan og Rusland har LORAN stationer i drift. På Færøerne er der stadig en aktiv station i Eiði, mens stationen i Angissoq i Grønland blev nedlagt i 1994. Norge havde tre stationer på fastlandet samt en på Jan Mayen, de blev lukket 2016-19. Ísland havde en station i Hellissandur på Snæfellsnes (V-Ísland) med 400 m høj antenne; den blev lukket 1994. Brugen af LORAN er faldende, hovedsageligt på grund af den store stigning i brugen af GPS i den seneste tid, men har også haft en vigtig rolle som backup system, indtil svaghederne i satellitbaseret navigationssystem blev bedre forstået.

Referencer

Eksterne henvisninger 

 1946, An Introduction to Loran. J. A. PIERCE, SENIOR Member, I.R.E.

Radionavigation
Navigationsudstyr
Telekommunikation
Landmåling
Tidsbestemmelse
Teknologiske systemer
Robert 1. af Parma

Hertug Robert 1. af Parma (Roberto I Carlo Luigi Maria di Borbone, Duca di Parma e Piecenza; 9. juli 1848 – 16. november 1907) var den sidste hertug af Parma fra 1854 til 1859, hvor hertugdømmet i december 1859 gik sammen med Kongeriget Sardinien, som i 1861 blev en del af samlingen til Kongeriget Italien. Da han kun var 5½ år da faren døde, regerede hans mor som stedfortræder for ham.

Selvom hertugfamilien blev afsat i 1859, havde de en stor formue og flere slotte i Norditalien, Østrig og Frankrig. Robert blev mest kendt for sin store børneflok, han fik i alt 24 børn, hvoraf 21 blev voksne.

Biografi 

Robert blev født den  i Firenze i Storhertugdømmet Toscana som den ældste søn af hertug Karl 3. af Parma og den franske prinsesse Louise Marie Thérèse af Artois, der var barnebarn af kong Karl 10. af Frankrig og eneste søster til den franske tronprætendent Greven af Chambord. 

Robert efterfulgte sin far som hertug af Parma, da faderen blev dræbt ved et attentat i 1854. Da han kun var seks år gammel, da han blev hertug, blev hans mor indsat som hertugdømmets regent.

I 1859, da Robert var 11 år gammel, blev han afsat, da tropper fra Piemonte annekterede de øvrige italienske stater som del af Italiens samling. På trods heraf besad Robert og hertugfamilien fortsat en betragtelig formue og rejste i et privat tog mellem hans slotte i Schwarzau am Steinfeld nær Wien, Villa delle Pianore i Norditalien og Château de Chambord i Frankrig.

Ægteskaber og børn 
Robert blev gift første gang 5. april 1869 i Rom med prinsesse Maria Pia af Begge Sicilier (1849-1882), datter af kong Ferdinand 2. af Begge Sicilier og Maria Theresia af Østrig. Maria Pia døde en uge efter at have født sit 12. og sidste barn, som i øvrigt var dødfødt. To andre børn døde kort efter fødsel og seks andre var mentalt retarderede.

Robert blev gift anden gang 15. oktober 1884 på Schloss Fischhorn nær Zell am See i Østrig med infanta Maria Antonia af Portugal (1862-1959), datter af kong Mikael 1. af Portugal og Adelheid af Löwenstein-Wertheim-Rosenberg. I ægteskabet mellem Robert og Maria Anatonia blev der født 12 børn.

Børn

Anetavle

Se også 
Hertugdømmet Parma
Risorgimento

Noter

Eksterne henvisninger 

 Robert 1. på thepeerage.com

Hertuger af Parma
Huset Bourbon-Parma
Personer fra Firenze
Hans L. Martensen

Hans Ludvig Martensen SJ (7. august 1927 i København – 13. marts 2012 i Hellerup) var en dansk romersk-katolsk biskop og biskop emeritus af København og deltager i det sidste møde i Det andet Vatikankoncil.

Martensen blev student fra Østre Borgerdydskole og indtrådte i Jesuiterordenen i 1945. Han blev præsteviet i Jesu Hjerte Kirke i Stenosgade på Vesterbro den 15. august 1956. Pave Paul 6. udnævnte ham den 22. marts 1965 til Biskop af København. 
Da han blev udnævnt, var han 37 år og dermed landets yngste biskop. Han læste på Gregoriana-universitetet i Rom og var i gang med sin doktordisputats om Martin Luther.
Biskop emeritus Theodor Suhr OSB viede Martensen til biskop den 16. maj samme år; medkonsekratorer var John Willem Nicolaysen Gran OCSO, biskop af Oslo og Paul Verschuren SCI, Koadjutorbiskop af Helsinki.

Hans Ludvig Martensen fratrådte sit embede af helbredsgrunde den 22. marts 1995. Han blev Ridder af 1. grad af Dannebrog i 1994.

For sin videnskabelige indsats blev Martensen i 1969 udnævnt til æresdoktor ved Loyola University Chicago, i 1984 ved universitetet i Bonn og i 1993 ved Københavns Universitet. Han supplerede sin teologiske eksamen med en cand.mag. i kristendomskundskab og dansk. Han har skrevet "Dåb og kristenliv" og "Dåb og gudstro" samt "Martin Luther – Jesu Kristi Vidne" fra 1986.

Kildehenvisninger

Eksterne henvisninger 
 https://www.kristeligt-dagblad.dk/mennesker/han-%C3%A5bnede-den-katolske-kirke

 Profil hos catholic-hierarchy.org 

Katolske biskopper fra Danmark
Personer i Kraks Blå Bog (afdøde)
Riddere af 1. grad af Dannebrog
Personer fra København
Æresdoktorer ved Københavns Universitet
Æresdoktorer
Studenter fra Østre Borgerdyd Gymnasium
Bund (Shanghai)

The Bund (traditionelt kinesisk: 外灘, forenklet kinesisk: 外滩, pinyin: Wàitan) er den mest berømte gade og strandpromenade i Shanghai i Folkerepublikken Kina. The Bund ligger i det centrale bydistrikt Huangpu, og strækker sig i retning nord-syd langs Huangpu-floden, en biflod til den mægtige Yangtze.

The Bund tilhørte fra og med 1800-tallets sidste halvdel og til kommunisternes magtovertagelse i Kina og Folkerepublikken Kinas grundlæggelse den 1. oktober 1949 for det meste den britiske koloni i Shanghai. Under 2. verdenskrig var også denne del af byen besat af Japan.

Langs The Bund findes et antal meget kendte bygninger i nyklassisk stil, bl.a. Peace Hotel, HSBC-bankens gamle hovedkontor og Shanghais koloniale toldkontor. De fleste af disse bygninger er i dag beskyttede som historisk bevaringsværdige.

Ved gadens endepunkt i nord ligger den lille Huangpuparken, en af byens ældste. Den er blevet kendt for et angivelig opslag som forbød kinesere og hunde adgang. Helt rigtigt er dette dog ikke. Teksten No dogs and Chinese are allowed var ikke at finde. Derimod stod der i parkregulativet at The Gardens are reserved for the foreign community, og længere nede: No dogs and bicycles are admitted.

Etymologi 
Ordet bund betyder et dige eller en digeopbygget kaj. Ordet kommer fra hindi/urdu band, som er af persisk oprindelse og betyder dige eller dæmning. I kinesiske havne blev det på engelsk især anvendt som betegnelse for de opførte kajanlæg langs flodbredderne.

Det er mange steder i Indien, Kina og Japan, som blev kaldt for bund på engelsk (som for eksempel The Yokohama Bund). Men selve kortformen The Bund benyttes næsten udelukkende om den i Shanghai.

Kildehenvisninger

Eksterne henvisninger 

Bygninger, konstruktioner og anlæg i Shanghai
Veje i Kina
Scottish Cup 1883-84

Scottish Football Association Challenge Cup 1883–84 var den 11. udgave af Scottish Football Association Challenge Cup, i dag bedre kendt som Scottish Cup. De første kampe blev spillet den 8. september 1883, og turneringen blev afsluttet i februar 1884, hvor Queen's Park FC vandt finalen over Vale of Leven FC på walkover, da holdet fra Alexandria på grund af sygdom og skader ikke stillede op til finalen. Sejren var Queen's Park FC's syvende i turneringens historie.

Resultater

Queen's Park FC's vej til sejren

Første runde

Anden runde

Tredje runde

Fjerde runde 

Arthurlie FC var oversidder.

Ottendedelsfinaler 

11 hold spillede om otte pladser i kvartfinalerne. Det betød, at fem hold var oversiddere i denne runde: Battlefield FC, Cambuslang FC, Cartvale FC, Hibernian FC og Queen's Park FC.

Kvartfinaler

Semifinaler

Finale 

Finalen skulle spilles i februar 1884 på Cathkin Park i Glasgow. På grund af sygdom og skader forsøgte Vale of Leven FC at få kampen udsat, men det afviste Scottish Football Association. Vale of Leven stillede ikke op til finalen, men det gjorde Queen's Park, som satte kampen i gang og scorede et symbolsk mål.

Kilder / eksterne henvisninger 
 London Hearts Supporters Club – Scottish Cup Results for 1883-84 
 IFFHS: Scottish Cup 1883–84 
 Scottish FA – Scottish Cup Final Archive – 1883/84

Noter 

Sæsoner i Scottish Cup
Fodbold i 1883
Fodbold i 1884
Ozo Golf Club

Ozo Golf Club er en golfklub og en 18-hullers golfbane på vestbredden af søen Ķīšezers i det nordøstlige Riga, hovedstaden i Letland. Det er samtidig det nationale træningscenter for lettiske golfteams – og vært for både det nationale mesterskab samt det baltiske mesterskab. Anlægget er designet af Rob Swedberg og åbnede i 2002 og ejes af den lettiske professionelle ishockeyspiller Sandis Ozoliņš.

Ozo Golf Club er blandt de baner som New York Times' golfreporter, Robert Sidorsky, anbefaler at besøge, og dermed også har inkluderet  i sin bog fra 2004, ”World Golf Courses. 365 days”.

Kildehenvisninger 

Bygninger, konstruktioner og anlæg i Riga
Golfklubber og -baner
Etableret i 2002
Lou Costello

Louis Francis Cristillo bedre kendt som Lou Costello (6. marts 1906 i Paterson, New Jersey – 3. marts 1959 i Beverly Hills) var en amerikansk skuespiller og komiker kendt fra film, radio og tv.

Han er mest kendt, sammen med Bud Abbott, som komikerparret Abbott og Costello.
De optrådte sammen i perioden 1931-57. Bud Abbott døde i 1974.

Lou Costello har fået tre stjerner på Hollywood Walk of Fame for sin indsats indenfor underholdning i radio, tv og på film.

Eksterne henvisninger 

 

Skuespillere fra New Jersey
Komikere fra USA
Hollywood Walk of Fame
Personer fra New Jersey
Spotify

Spotify Technology S.A. er en international udbyder af medietjenester. Det har juridisk hovedkontor i Luxembourg og har driftshovedkontor i Stockholm, Sverige. 

Virksomheden er grundlagt i 2006 og er en primært en musikstreaming-tjeneste, der leverer DRM-begrænset musik men tilbyder også videoer og podcasts fra pladeselskaber og mediefirmaer. Grundlæggende er Spotify gratis at bruge med reklamer, mens yderligere funktioner, såsom offline-lytning og reklamefri lytning, tilbydes via betalte abonnementer.

Spotify-platformen blev lanceret den 7. oktober 2008 og giver adgang til over 50 millioner numre.  Brugere kan søge efter kunstner, album eller genre og kan oprette, redigere og dele afspilningslister. Spotify er tilgængelig i det meste af Europa og Amerika, Australien, New Zealand og dele af Afrika og Asien og på de fleste moderne enheder, herunder Windows-, macOS- og Linux-computere, iOS- og Android-smartphones og -tablets. Fra februar 2020 havde virksomheden 271 millioner månedlige aktive brugere, herunder 124 millioner betalende abonnenter. 

I modsætning til fysisk salg eller download, hvor kunstnere betaler en fast pris pr. solgt sang eller album, betaler Spotify royalties baseret på antallet af gange en artist er blevet streamet, sammenlagt med antal sang-streams. De distribuerer cirka 70% af sin samlede indtægt  til rettighedsindehavere, der derefter betaler kunstnere på grundlag af deres individuelle aftaler. Spotify har været udsat for kritik fra kunstnere og producenter, herunder Taylor Swift og Thom Yorke, der har hævdet, at det ikke kompenserer musikere retfærdigt. Som en del af sin indsats for at genforhandle licensaftaler i 2017 annoncerede Spotify, at kunstnere ville være i stand til at gøre albums midlertidigt eksklusive for betalte abonnenter, hvis albummerne er en del af Universal Music Group eller Merlin Network.

Spotifys internationale hovedkvarter er i Stockholm, Sverige, men hver region har sit eget hovedkvarter. Siden februar 2018 er det noteret på New York Stock Exchange, og i september 2018 flyttede virksomheden sine New York City-kontorer til 4 World Trade Center. 

Navnet Spotify stammer fra en sammentrækningen af ordene: "Spot" og "Identify".

Referencer

Eksterne henvisninger 

 

Softwarevirksomheder fra Sverige
Musikprogrammer
Theodor Suhr

(Johannes) Theodor Suhr er navnet på flere personer:

 Theodor Suhr (grosserer) (1792-1858) – dansk grosserer (Johannes Theodor(us) Suhr)
 Theodor Suhr (biskop) (1896-1997) – dansk katolsk biskop (Johannes Theodor Suhr)
Theodor Suhr (biskop)

Johannes Theodor Suhr OSB (24. januar 1896 i Nyborg – 10. marts 1997 i Aabenraa) var en dansk katolsk biskop og den første danske katolske biskop siden Reformationen.

Han var søn af proprietær Carl Emil Suhr (1861-1928) og hustru Laura Marie f. Møller (1859-1919), blev student fra Odense Katedralskole 1913, blev landvæsenselev og udvandrede efter 1. verdenskrig til Argentina hvor han var landmand. Nogle år senere vendte Suhr tilbage til Danmark, hvor han blev stadig mere optaget af livets grundlæggende spørgsmål. Under et ophold i Rom 1925 blev han fascineret af katolicismen, og den 17. januar 1926 blev han optaget i den katolske kirke. Derefter rejste Suhr til benediktinerklosteret Clervaux i Luxembourg og indtrådte i Benediktinerordenen senere samme år. Suhr studerede filosofi og teologi i Luxembourg og Rom, blev præsteviet 1. april 1933 og udnævnt til prior for det nyoprettede abbedi San Girolamo i Rom 1935.

14. december 1938 udnævnte pave Pius XI Theodor Suhr til apostolisk vikar for Danmark og titulærbiskop af Balecio, selvom Suhr på grund af sin ringe pastorale erfaring havde haft betænkeligheder. Bispevielsen fandt sted i San Girolamo 15. januar 1939 og indsættelsen i Sankt Ansgars Kirke i København 3. februar 1939, dvs. på Skt. Ansgars dag. Suhr blev 29. april 1953 indsat som den første "biskop af København" for det nyoprettede katolske bispedømme København, som pave Pius XII havde oprettet via et apostolisk brev af samme dato. Han afgik 1964 på grund af svigtende helbred og bispeviede selv sin efterfølger, jesuiten Hans L. Martensen. Ved sin tilbagetræden fik Suhr titel af biskop af Apisa Maggiore men fik senere titel af "forhenværende biskop af København" på grund af ny romersk praksis.

1960 blev Suhr medlem af Det andet Vatikankoncils forberedende hovedkommission, hvilket var samme år som de nordiske biskopper organiserede sig i Den skandinaviske bispekonference, som Suhr blev den første præsident for. Suhr deltog selv i koncilet i Rom (1962–65).

Suhr blev Kommandør af Dannebrogordenen 1958.

På trods af sin afgang med henvisning til dårligt helbred døde Suhr 101 år gammel i 1997.

Han er gengivet i silhouet af Kirsten Wiwel fra 1939, portrætmaleri af Ivan Opffer fra 1940 og på fotografier.

Kilder 
 Theodor Suhr i Dansk Biografisk Leksikon

Katolske biskopper fra Danmark
Personer i Kraks Blå Bog (afdøde)
Personer i Dansk Biografisk Leksikon
Theodor 2
Kommandører af Dannebrog
Hundredårige
Danskere i 1900-tallet
Personer fra Nyborg
Studenter fra Odense Katedralskole
RAK Airways

RAK Airways er det nationale flyselskab fra emiratet Ras al-Khaimah i de Forenede Arabiske Emirater. Selskabet er ejet af staten, og har hub og hovedkontor på Ras Al Khaimah International Airport, 18 km nord for emiratets hovedstad Ras al-Khaimah. RAK Airways blev etableret i 2006 og startede flyvningerne året efter.

Selskabet fløj i februar 2012 passager- og charterflyvninger til 10 destinationer i 9 lande fra Ras al-Khaimah. Flyflåden bestod af 4 fly med en gennemsnitsalder på over 6 år. Heraf var der 2 eksemplarer af Airbus A320-200, ét Embraer 190, samt ét eksemplar af Boeing 757-200 som det største fly i flåden.

Eksterne henvisninger 

 RAK Airways officielle hjemmeside

Referencer 

Tidligere flyselskaber fra Forenede Arabiske Emirater
Etableret i 2006
Statsejede virksomheder
Ophørt i 2013
Oscaruddelingen 1937

Oscaruddelingen 1937 var den niende oscaruddeling, hvor de bedste film fra 1936 blev hyldet med en oscarstatuette af Academy of Motion Picture Arts and Sciences. Uddelingen fandt sted 4. marts på Biltmore Hotel i Los Angeles, USA. Det var første år kategorierne bedste mandlige- og kvindelige birolle var med.

Priser

Ærespriser 
 W. Howard Greene
 Harold Rosson
 The march of time

Eksterne Henvisninger 
 oscars legacys hjemmeside

1937
Kultur i 1937